แบงก์แห่ปิดสาขาพท.สมุทรสาคร ป้องกันโควิดระบาด
แบงก์แห่ปิดสาขาพท.สมุทรสาคร หลังล็อคดาวน์จังหวัด ป้องกันโควิดระบาด
20 ธ.ค. 2563

รายงานข่าวธนาคารกรุงเทพ จำกัด (มหาชน) หรือ BBL แจ้งว่า ธนาคารกรุงเทพในพื้นที่สมุทรสาคร มีจำนวน 5 สาขาที่ต้องปิดทำการตามประกาศผู้ว่าราชการจังหวัดสมุทรสาคร ประกอบด้วย 1. สาขาเซ็นทรัลมหาขัย , 2. สาขาโลตัสมหาชัย,  3. สาขาโลตัสมหาขัย 2,  4. สาขาบิ๊กซี มหาชัย และ 5. สาขาเทสโก้ โลตัส พระทุ่มแบน
ส่วนธนาคารกรุงไทย จำกัด (มหาชน) หรือ KTB ขอแจ้งปิดบริการชั่วคราวสาขาในพื้นที่จังหวัดสมุทรสาคร ดังนี่ 1) สาขาเซ็นทรัลพลาซา มหาชัย ระหว่างวันที่ 20 ธ.ค. 63 – 3 ม.ค. 64  2) สาขาบิ๊กซี มหาชัย ในวันที่ 20 ธ.ค. 63  ทั้งนี้ เพื่อความสะดวกท่านสามารถทำธุรกรรมผ่าน Krungthai NEXT และเครื่อง ATM/ADM ได้ตลอด 24 ชั่วโมง
รวมทั้ง ธนาคารซีไอเอ็มบี ไทย จำกัด (มหาชน) หรือ CIMBT ขอแจ้งปิดให้บริการศูนย์สินเชื่อรายย่อยสมุทรสาครเป็นการชั่วคราว ตั้งแต่วันที่ 21 ธันวาคม 2563 เป็นต้นไปจนกว่าจะมีการเปลี่ยนแปลง โดยธนาคารจะแจ้งให้ทราบอีกครั้ง ระหว่างนี้ลูกค้าสามารถใช้บริการได้ที่ธนาคารซีไอเอ็มบี ไทย สาขานครปฐม และสาขาใกล้เคียง รวมถึงแอปพลิเคชั่น CIMB THAI  Digital  Banking ตรวจสอบเวลาเปิดให้บริการสาขา หรือสอบถามเพิ่มเติม CIMB Thai Care Center โทร02 626 7777
อีกทั้ง ธนาคารกรุงศรีอยุธยา จำกัด (มหาชน) หรือ BAY ขอแจ้งสาขาที่ต้องปิดเป็นการชั่วคราวตามนโยบายและแนวทางปฏิบัติของห้างสรรพสินค้าและพื้นที่ใกล้เคียงตั้งแต่  วันที่ 20 ธันวาคม 2563 เป็นต้นไป (จนกว่าจะมีการเปลี่ยนแปลง)  ได้แก่ 1. สาขา เซ็นทรัลพลาซา มหาชัย 2. สาขาเทสโก้ โลตัส มหาชัย 2 
โดยในระหว่างนี้ลูกค้าสามารถใช้บริการจากสาขาพื้นที่ใกล้เคียงได้ตามปกติหรือใช้บริการผ่าน Krungsri Online (KOL) และ Krungsri Mobile App (KMA) ที่สะดวกรวดเร็วและปลอดภัย
นอกจากนี้เพื่อความปลอดภัยด้านสุขอนามัยของลูกค้าผู้ใช้บริการผู้มาติดต่อและพนักงานกรุงศรีได้ดำเนินการมาตรการเฝ้าระวังและป้องกันการแพร่ระบาดของเชื้อไวรัส COVID-19 ตามมาตรฐานของกระทรวงสาธารณสุขอย่างเคร่งครัดรวมถึงการทำความสะอาดด้วยน้ำยาฆ่าเชื้อโรคเป็นประจำการจัดพื้นที่ภายในสาขาให้ลูกค้ายืนหรือนั่งห่างจากกันด้วยระยะ 1.5 เมตร ในขณะรอรับบริการเป็นต้น
รวมถึงธนาคารทหารไทย จำกัด (มหาชน) หรือ TMB และธนาคารธนชาต โดยธนาคารทหารไทยแจ้งปิดสาขาเซ็นทรัลพลาซา มหาชัย ตั้งแต่วันที่ 20 ธ.ค. 63-3 ม.ค.64 
โดยในวันที่ 20 ธ.ค.63 ทุกสาขาของ TMB และ ธนาคารธนชาตในจังหวัดสมุทรสาครมีการทำความสะอาดBig  Cleaning พร้อมฆ่าเชื้อโรค